A 2012-es rövid pályás Európa-bajnokságon 200 méter háton országos csúccsal, az első helyen jutott a döntőbe, ahol a rekordon tovább javítva második helyen végzett. 50 méter háton kizárták a selejtezőben szabálytalan forduló miatt. 100 méter háton a negyedik helyen jutott tovább a selejtezőből és az elődöntőből is. A döntőben a nyolcadik helyen zárt. 200 méter gyorson ötödik volt a selejtezőben, ötödik a döntőben. A 2012-es rövid pályás úszó-világbajnokságon 50 m háton 23., 100 háton 11., 200 m háton ötödik lett. A vegyes váltóval ötödik helyen jutottak a döntőbe, ahol kizárták a csapatot.